jkorsvik/nowiki_second_scrape_merged huggingface dataset:
The Willkoks Talk

The Willkoks Talk er et konseptalbum av Lasse Myrvold og Kristian Stangebye som ble gitt ut i 1983. På den ene siden har de lagt musikk til daværende statsminister Kåre Willochs 18 minutter lange nyttårstale, mens de på den andre siden manipulerer Willochs stemme til det ugjenkjennelig og den kun framstår som et av instrumentene i musikken. Plata ble presentert i et begrenset opplag (1000 eks.) i forbindelse med en utstilling i regi av Trondhjems kunstforening og gitt ut på plateselskapet Koks. 
Albumet ble nektet spilling i NRK. NRK påberopte seg rettighetene til talen og krevde platen stanset. Debatten som fulgte i aviser, radio og på Dagsrevyen representerer antagelig første gang problematikken rundt sampling i musikk reises i Norge.
Lasse Myrvolds nettsted inneholder saken om Willkoks, som er grundig dokumentert med faksimiler fra aviser og brevveksling med NRKs juridiske avdeling. Man finner også der et 199 siders intervju med Lasse Myrvold, gjort kort tid før hans død, av forfatteren Tore Renberg.


== Sporliste ==
«The Willkoks Talk»
«Talk About Sysselsetting»
«Talk About Depresjon»
«Talk About Opprustning»
«Talk About Nye produkter»


== Eksterne lenker ==
Lasse Myrvolds nettsted
Peter Porsch

Peter Porsch (født 15. oktober 1944 i Wien) var formann for Die Linke-fraksjonen i Sachsens landdag fra 1994 til 2007. 
Porsch studerte germanistikk og anglistikk i Wien. Han emigrerte i 1973 fra hjemlandet Østerrike til DDR og ble DDR-statsborger i 1979. Han jobbet i Karl-Marx-Universität i Leipzig. Fra 1982 var han dosent og senere professor for språkteori og sosiolingvistikk.
I 1982 ble han medlem av det statsbærende partiet SED og etter dets transformasjon var han medlem i PDS og Die Linke. Fra 1990 ble han valgt til Sachsens landdag for første gang. Fra 1991 til 1995 og fra 1997 til 2001 var har formann i PDS i Sachsen.
I forbindelse med landdagsvalget i 2004 ble det hevdet at han fra 1970 til 1980-tallet var aktiv som angiver for Stasi. Han forklarte at Stasi skummet av informasjon fra ham uten hans viten. Etter at han var blitt beskyldt for sammenarbeid med Stasi ble han gitt status som Stasi-belastet av personalkommisjonen ved sitt arbeidssted, Universität Leipzig, og oppsagt fra sin stilling. En rettssak om oppsigelsen endte med forlik.I mai 2006 besluttet Sachsens landdag med støtte fra alle fraksjoner bortsett fra daværende Linkspartei.PDS å reise sak mot Porsch ved forfatningsdomstolen for å frata ham hans mandat i henhold til artikkel 118 i Sachsens forfatning, etter at landdagen hadde besluttet at Porsch hadde vært aktiv som Stasi-informant. Forfatningsdomstolen avviste saken av formelle grunner, ettersom tidsfristen for å reise sak var overskredet. Porsch har ført rettssaker for å forhindre aviser å omtale hans fortid som angiver for Stasi og fikk medhold i retten.


== Referanser ==
Platte County

Platte County er navnet på tre fylker i USA:

Platte County (Missouri)
Platte County (Nebraska)
Platte County (Wyoming)
Hardbakke

Hardbakke er et tettsted og administrasjonssenteret i Solund kommune i Sogn og Fjordane. Tettstedet har 290 innbyggere per 1. januar 2022, og ligger ved Liasundet, sørvest på øya Sula. Her ligger Solund kirke og barne- og ungdomsskolen Hardbakke skole.


== Utsiktspunkt og turmål ==


=== Kystarboretet ===
Arboretet i Hardbakke er en samling tre og planter. Det er plantet ut over 160 ulike planteslag. Rhododendronsamlingen er et fint skue på forsommeren. I tilknytning til arboretet går det en 5 km turvei i et variert terreng, og med flott utsyn over Sognesjøen. Merket sti til toppen av Ravnenipa.


=== Ravnenipa ===
Hardbakke ligger ved bunnen av fjellet Ravnenipa. Det er merket med varder helt til toppen, fra både nord- og sørsiden. Fra toppen av fjellet har man god utsikt vestover, og man kan se hele kommunesenteret. Bergarten konglomerat, som pryder hele kommunen, gjør også at mulighetene for klatring er svært gode. Det er merket tursti rundt Ravnenipa.


=== Hardbakke Hamn ===
Gjestehavnen på Hardbakke ble i 2005 nr. 2 i Dagbladet sin kåring av de beste gjestehavnene i Norge. Hamnen ligger skjermet mot vær og vind, og er en attraktiv gjestehavn for båtturister om sommeren. I havnen ligger Solund Bryggje Kafe og Restaurant, Solund Turistinformasjon, nødvendige fasiliteter som toalett, dusj og vaskemaskiner, samt muligheter for å fylle drivstoff. Havnen har også bademuligheter med fin sand.


== Referanser ==
The Beste

The Beste var et norsk ad-hoc-band som ga ut to platene En sang for åtte kroner... og Blått i 1985 og 1987. Med tre tidligere medlemmer fra The Aller Værste! er navnet et helt tydelig spill på sistnevntes navn. Musikken er likevel betraktelig roligere og mer lavmælt enn dette.


== Diskografi ==
En sang for åtte kroner (1985)
Blått (1987)


== Medlemmer ==
Lasse Myrvold (gitar, sang)
Harald Øhrn (akustisk bass, sang)
Sverre Knudsen (elektrisk bass, sang)
Kjartan Kristiansen (gitar, sang – deltok kun på En sang for åtte kroner...)
Sven Kalmar – (trommer)


== Referanser ==


== Eksterne lenker ==
(en) The Beste på Discogs 
(en) The Beste på MusicBrainz 
(en) The Beste på Songkick
Lincoln County (Wyoming)

Lincoln County er et fylke i den amerikanske delstaten Wyoming. Det ligger i den sørvestlige delen av staten og det grenser mot Teton County i nord, Sublette County i nordøst, Sweetwater County i øst og mot Uinta County i sør. Det har også grense mot delstatene Utah og Idaho i vest.
Lincoln Countys totale areal er 10 590 km² hvorav 52 km² er vann. I 2000 hadde fylket 14 573 innbyggere og administrasjonssenteret ligger i byen Kemmerer. Fylket ble grunnlagt i 1911 og har fått sitt navn etter USAs 16. president Abraham Lincoln. 


== Referanser ==


== Eksterne lenker ==
(en) Offisielt nettsted 
(en) Lincoln County, Wyoming – kategori av bilder, video eller lyd på Commons 
Star Valley Wyoming i Lincoln County
Chris Erichsen

Chris Erichsen (født Christian Erichsen 20. juni 1955 i København) er musiker, journalist, kortfilmskaper, scenekunstner og redaktør. Han har gitt ut plater med The Aller Værste!, Løver og Tigre og Ratataboo!, samt som soloartist. I desember 2018 fikk han støtte fra Norsk kulturråd til utvikling av scenekunstprosjektet Alt vi gjør er forgjeves (eller ikke).


== Liv og virke ==


=== Bakgrunn ===
Chris Erichsen er barnebarn av teatermannen Hans Jacob Nilsen, sønn av den danske teaterkritikeren Svend Erichsen (1903-1984) og skuespiller Sidsel Marie Nilsen (1933 - )


=== Redaktør og skribent ===
Mellom 2000 og 2006 var han redaktør av tidsskriftet Bok og Bibliotek. 
Erichsen tiltrådte i september 2009 som redaktør for nettstedet Scenekunst.no. Etter at han fratrådte som redaktør i 2011, fortsatte han som teaterkritiker for nettstedet. Han skriver også artikler for Kunstkritikk.no. 
Chris Erichsen var tidligere medlem av Norges Kommunistiske Parti, der han også har sittet i partiledelsen, og var kulturredaktør i partiavisen Friheten. 
Han har også vært ansatt som informasjonsansvarlig ved Henie-Onstad Kunstsenter, og senere for daværende ABM-utvikling.


== Priser og utmerkelser ==
Spellemannsprisen 1981 for LP´en Materialtretthet med The Aller Værste!
NRK P3s «Filmpolitiets Kortfilmpris, Publikumsprisen» i 2008 for filmen Eg ser deg..


== Diskografi ==
AlbumHold meg fast (1989)Singler/EP-erSputnik (1983)
Eplepaien, Amerika og Gud (1983)
Vokse og bli stor/Spinn spinn spinn (1987)


=== The Aller Værste! ===
AlbumMaterialtretthet (1980)
Disniland i de tusen hjem (1981)
The Aller Værste (1999)
Live 1980 (2007)SinglerBlålys/På vei hjem (1980)
TAV! (1980)
Hakk/Bare feiginger (1981)
Bare ikke nok (1986)


=== Løver & Tigre ===
Grr... (1983)


=== Ratataboo! ===
Ratataboo! (1993)
Ratataboo! (1995)SinglerGrusomt vakker (1995)
Spor i snøen (1995)


=== Deltar på ===
Torpedo Plater: Sjokk Rock (1980)
Shit Tapes: 5000 råkks (1981)
Mat: Mat (1981)
Northampton Musicians Collective: Yours Truly Norwegian Would (1984)
Den akustiske gitarliga: Den akustiske gitarliga presenterer (1988)
Voices of Wonder: Anarki & Kaos – Norsk punk '79–'81 (1992)
Het Vinyl: Hulen fra a til å (1994)
Rec 90: Sinnssvakt bra – Det beste fra Bergen (1997)
Folk & Røvere: Pille (1999)
Folk & Røvere: Oslo (1999)
Universal Music: Jeg gleder meg til år 2000 (1999)
Unidisc: Norsk musikk i 100 – Vol. 9: Dans til musikken (2005)
Lasse Myrvold-hyllest: Dans til musikken (2006)
Voices of Wonder: Anarki & Kaos 2 (2007)
Lars Vaular: La Hat – Et nytt dagslys... (2007)
Oh No!: Mannen som elsket Yngve (2008)
Jens Gunderssen: Stjerner lyser hvite (2012)
Prisma Records: I Want The Beatles to Play at My Art Center! (2012)
C+C Records: Punx (2016)
Norsk Råkk: Helgardert (2018)


== Referanser ==


== Eksterne lenker ==
Scenekunst.no
Kunstkritikk.no
Nikkelaffæren

«Nikkelaffæren» var en stor norsk industriskandale rundt 1920 hvor anslagsvis 70 millioner kroner gikk tapt.  Til sammenligning var statsbudsjettet på denne tiden ennå ikke passert 300 millioner kroner.
Sentralt i skandalen var et milslykket prosjekt som gikk ut på å eksportere raffineringsteknologien for nikkel som var tatt i bruk ved Kristiansand Nikkelraffineringsverk.
Løver og Tigre

Løver og Tigre var et kortvarig musikalsk samarbeid mellom Hot Club de Norvège, Sverre Knudsen og Chris Erichsen fra The Aller Værste! og Geir «Bulle» Underdal fra Kaare og partiet, Siste Dagers Hellige og Betong Hysteria.
Jon Larsen var den eneste fra Hot Club de Norvege som spilte live med Løver og Tigre. Gruppens eneste album ble til ved at de tre rockemusikerne spilte inn sine spor først, deretter arrangerte Larsen det for Hot Club de Norvege, som la på sine instrumenter, og til sist la Sverre Knudsen på vokal og mixet det hele. Låtskriver og produsent var Sverre Knudsen.
Musikalsk blandet bandet elementer av new wave, punk og jazz. Bandet ga i 1983 (innspilt 1982) ut plata Grr (Plateselskapet Norge) i 3000 eksemplarer, hvorav 2000 hadde håndmalte omslag, mens de resterende hadde et omslag med bilder fra malingsprosessen, som tok en dag. Med de håndmalte eksemplarene fulgte et vedleggsark med tekster og bandbilder. 
I 1932 spilte bandet inn musikkvideoen Tema fra Løver og Tigre, direkte på VHS, som på det tidspunktet var både et nytt musikkmedium og et nytt teknisk format. På videoen medvirker hele originalbandet, men Per Frydenlund har steppet inn for Ivar Brodahl på fiolin.
I 2010 ble Grr... gjenutgitt på CD av Plastic Strip Press, med opptak fra en live-konsert fra Henie Onstad Kunstsenter på Høvikodden som bonus. CD-en inneholder også flere tidligere uutgitte verk.


== Medlemmer ==
På plata:

Sverre Knudsen (sang, elektrisk bass)
Chris Erichsen (elektrisk gitar)
Geir «Bulle» Underdal (trommer)
Jon Larsen (akustisk gitar)
Per Frydenlund (akustisk gitar)
Svein Aarbostad (kontrabass)
Ivar Brodahl (fele)Andre medlemmer:

Audun Strype (kontrabass)
Nils Økland (fele)


== Eksterne lenker ==
(en) Løver og Tigre på Discogs 
(en) Løver og Tigre på MusicBrainz
Sheridan County (Wyoming)

Sheridan County er et fylke i den amerikanske delstaten Wyoming. Det ligger i nord i staten og det grenser mot Campbell County i øst, Johnson County i sør og mot Big Horn County i vest. Det har også grense mot delstaten Montana i nord.
Sheridan Countys totale areal er 6 545,08 km² hvorav 9,71 km² er vann. Ved folketellingen i 2010 hadde fylket 29 116 innbyggere og administrasjonssenteret ligger i byen Sheridan som også er fylkets største by. 


== Historie ==
Fylket ble grunnlagt i 1888.


== Referanser ==


== Eksterne lenker ==
(en) Offisielt nettsted 
(en) Sheridan County, Wyoming – kategori av bilder, video eller lyd på Commons
Stacy Keach

Walter Stacy Keach jr. (født 2. juni 1941 i Savannah i Georgia) er en amerikansk skuespiller og forteller. Han er mest kjent for sine dramaroller, men har også gjort arbeid som forteller i utdanningsprogrammer på Public Broadcasting Service og Discovery Channel, i tillegg til noen komedier. Tidlig i karrieren ble han kreditert som Stacy Keach jr. for å skille ham fra faren, Stacy Keach sr. Keach har vært gift tre ganger, og har to barn fra det tredje ekteskapet.


== Utdanning ==
Keach ble uteksaminert fra Van Nuys High School i juni 1959 og fortsatte å studere ved University of California, Berkeley, Yale School of Drama og London Academy of Music and Dramatic Art.


== Karriere ==
Keach opptrådte først på Broadway i 1969 som Buffalo Bill, og har vunnet mange priser. Fra 1984 til 1987 spilte han privatdetektiven Mike Hammer i TV-serien basert på Mickey Spillanes bøker.
Keach spiller nå i TV-serien Prison Break på TV3 i rollen som fengselsdirektør Henry Pope.


== Referanser ==


== Eksterne lenker ==
(en) Offisielt nettsted 
(en) Stacy Keach – kategori av bilder, video eller lyd på Commons 
(en) Stacy Keach på Internet Movie Database 
(sv) Stacy Keach i Svensk Filmdatabas 
(da) Stacy Keach på Filmdatabasen 
(da) Stacy Keach på Scope 
(fr) Stacy Keach på Allociné 
(en) Stacy Keach på AllMovie 
(en) Stacy Keach hos The Movie Database 
(en) Stacy Keach hos Internet Broadway Database 
(en) Stacy Keach hos Internet Broadway Database 
(en) Stacy Keach hos Internet Broadway Database 
(en) Stacy Keach hos Internet Broadway Database
Juba

Juba er hovedstad i Sør-Sudan, hvor regjeringen har hovedsete. Den ligger ved Den hvite Nil, ikke så langt nord for grensen til Uganda.
I 2011 hadde Sør-Sudan en folkeavstemning om løsrivelse fra Sudan, og Juba fikk status som hovedstad da landet ble selvstendig den 9. juli 2011. Det blir utredet å flytte hovedstaden til en planlagt by ved dagens Ramciel som skal være landets fremtidige hovedstad i stedet for Juba.


== Befolkning ==
I 2005 var befolkningen på 163 442. Basert på analyser fra flyfoto i 2006 er den beste beregningen av flere som arbeider i Juba et folketall på rundt 250 000. En folketelling som skjedde i april og mai 2008 hevdet at befolkningen i Juba og omegn (fylket) kan være 372 413 (med flertallet innenfor bygrensene), men resultatet ble avvist av Selvstyremyndighetene i sørlige Sudan. Juba er en av de raskeste voksende byene i verden, og blir meget hurtig utviklet grunnet oljeindustrien og kinesere som står for arbeid og utvikling. I 2011 ble befolkningen beregnet til å utgjøre 372 410 mennesker.


== Referanser ==


== Eksterne lenker ==
(en) Juba – kategori av bilder, video eller lyd på Commons
Crook County (Wyoming)

Crook County er et fylke i den amerikanske delstaten Wyoming. Det ligger i det nordøstlige hjørnet av staten og det grenser mot Campbell County i vest og Weston County i sør. Det har også grense mot delstatene Montana i nord og Sør-Dakota i øst.
Crook Countys totale areal er 7 435 km² hvorav 31 km² er vann. I 2005 hadde fylket 6 182 innbyggere og administrasjonssenteret ligger i byen Sundance.


== Historie ==
Fylket ble grunnlagt i 1875.


== Referanser ==


== Eksterne lenker ==
(en) Offisielt nettsted 
(en) Crook County, Wyoming – kategori av bilder, video eller lyd på Commons
Swindon

Swindon er stor by innenfor det administrative distriktet Swindon og det seremonielle grevskapet Wiltshire i sørvestlige England. Den ligger midtveis mellom Bristol, 56 km i vest, og Reading, 56 km i øst. London er lokalisert 114 km i østlig retning. I henhold til folketellingen i 2011 besto befolkningen i byen og dens utbygde områder av 185 609 innbyggere. Den større kommunen (borough) hadde en befolkning på rundt 209 000 innbyggere, noe som også omfatter den mindre byen Highworth og den store landsbyen Wroughton, en økning på 16,2 prosent siden 2001.Swindon ble navngitt som en Expanded Town («Utvidet by») under Loven av 1952 for byutvikling og det førte til en betydelig økning i dens befolkning. Swindons jernbanestasjon er knyttet til jernbanesporet fra Paddington i London til Bristol. Swindons lokalmyndighet (Swindon Borough Council) er en enhetlig myndighet, uavhengig av myndigheten i Wiltshire siden 1997. I Swindon ligger boklageret til biblioteket Bodleian Library. Det består av 246 km med bokhyller.


== Referanser ==


== Litteratur ==
Child, Mark (2002): Swindon, Breedon Books, innb., ISBN 1-85983-322-5
Frith, Francis; Bridgeman, Brian (2003): Francis Frith's Swindon Living Memories (Photographic Memories S.), The Frith Book Company Ltd, Paperback, ISBN 1-85937-656-8


== Eksterne lenker ==
Offisielt nettsted 
(en) Swindon – kategori av bilder, video eller lyd på Commons 
(en) Swindon – galleri av bilder, video eller lyd på Commons 
 Swindon hos Wikivoyage
Swindon Borough Council, lokalmyndighetenes nettsted
Swindon i Open Directory Project
Weston County

Weston County er et fylke i den amerikanske delstaten Wyoming. Det ligger i den nordøstlige delen av staten og det grenser mot Crook County i nord, Niobrara County i sør, Converse County i sørvest og mot Campbell County i vest. Det har også grense mot delstaten Sør-Dakota i øst.
Weston Countys totale areal er 6 216 km² hvorav 6 km² er vann. I 2000 hadde fylket 6 644 innbyggere og administrasjonssenteret ligger i byen Newcastle som også er fylkets største by. Fylket ble grunnlagt i 1890. 


== Referanser ==


== Eksterne lenker ==
(en) Offisielt nettsted 
(en) Weston County, Wyoming – kategori av bilder, video eller lyd på Commons 
History of Weston County
Niobrara County

Niobrara County er et fylke i den amerikanske delstaten Wyoming. Det ligger øst i staten og det grenser mot Weston County i nord, Goshen County i sør, Platte County i sørvest og mot Converse County i vest. Det har også grense mot delstatene Sør-Dakota og Nebraska i øst.
Niobrara Countys totale areal er 6 801 km² hvorav 5 km² er vann. I 2000 hadde fylket 2 407 innbyggere og administrasjonssenteret ligger i byen Lusk som også er fylkets største by. Fylket ble grunnlagt i 1911. 


== Referanser ==


== Eksterne lenker ==
(en) Offisielt nettsted 
(en) Niobrara County, Wyoming – kategori av bilder, video eller lyd på Commons
Goshen County

Goshen County er et fylke i den amerikanske delstaten Wyoming. Det ligger sørøst i staten og det grenser mot Niobrara County i nord, Platte County i vest og mot Laramie County i sør. Det har også grense mot delstatene Sør-Dakota og Nebraska i øst.
Goshen Countys totale areal er 5 781,27 km² hvorav 17,72 km² er vann. Ved folketellingen i 2010 hadde fylket 13 249 innbyggere og administrasjonssenteret ligger i byen Torrington som også er fylkets største by. 


== Historie ==
Goshen County ble grunnlagt i 21. februar 1911 med land utskilt fra Laramie County.Fylket har fått sitt navn etter Goshen Hole, en dal som ligger sørvest i fylket. Minst fire forskjellige fortellinger finnes om opprinnelsen til navnet Goshen Hole. John C. Frémont overnattet ved Goshen Hole 14. juli 1843 og skrev ned navnet i sin journal, på sin oppdagelsesekspedisjon på Oregon Trail.


== Se også ==
Fort Laramie


== Referanser ==


== Eksterne lenker ==
(en) Offisielt nettsted 
(en) Goshen County, Wyoming – kategori av bilder, video eller lyd på Commons
Laramie County

Laramie County er et fylke i den amerikanske delstaten Wyoming. Det ligger i det sørøstlige hjørnet av staten og det grenser mot Albany County i vest, Platte County i nordvest og mot Goshen County i nordøst. Det har også grense mot delstatene Colorado i sør og Nebraska i øst.
Laramie Countys totale areal er 6 960,93 km² hvorav 4,09 km² er vann. Ved folketellingen i 2010 hadde fylket 91 738 innbyggere og administrasjonssenteret ligger i byen Cheyenne som også er fylkets største by. Byen Laramie ligger i nabofylket Albany County.


== Historie ==
Laramie County ble grunnlagt 9. januar 1867 som et fylke i Dakota-territoriet. Fylket har fått sitt navn etter Jacques La Ramee, en fransk-kanadisk pelshandler. Seint i 1867 mistet Laramie County landområde da Sweetwater County ble opprettet.


== Referanser ==


== Eksterne lenker ==
(en) Offisielt nettsted 
(en) Laramie County, Wyoming – kategori av bilder, video eller lyd på Commons
Arstad

Arstad ligger i nedre delen av Beiarn kommune. Du kjører nedover dalen forbi kommunesenteret Moldjord, gjennom Dokmo, og over Arstadbruen. På Dokmo og Arstad kan du kjøpe fiskekort og fiske i beiarelva. Fra Arstad kan du kjøre opp Arstaddalen som er 18 km. lang og komme til Arstaddalsdammen som ligger 18 km opp Arstaddalen. Arstaddalen er blant de beste elgjaktområdene i Nordland. Arstadlia er meget frodig, med en flora som er meget spesiell. Her finnes et uttall av planter som er fredet, blant annet noen orkideer som en kan finne om våren under Arstadlia. Der er den nordligste forekomsten av almeskog.


== Eksterne lenker ==
En tur til Arstaddammen
Carbon County (Wyoming)

Carbon County er et fylke i den amerikanske delstaten Wyoming. Det ligger sør i staten og det grenser til Sweetwater County i vest, Fremont County i nordvest, Natrona County i nord, Converse County i nordøst og mot Albany County i øst. Det har også grense mot delstaten Colorado i sør.
Carbon Countys totale areal er 20 627 km² hvorav 176 km² er vann. I 2000 hadde fylket 15 639 innbyggere og administrasjonssenteret ligger i byen Rawlins som også er fylkets største by. Fylket ble grunnlagt i 1868. 


== Referanser ==


== Videre lesning ==
Bartos, T.T. et al. (2006). Water resources of Carbon County, Wyoming [Scientific Investigations Report 2006-5027]. Reston, VA: U.S. Department of the Interior, U.S. Geological Survey.
Hettinger, R.D. and J.G. Honey. (2006). Geologic map and coal stratigraphy of the Doty Mountain quadrangle, eastern Washakie Basin, Carbon County, Wyoming [Scientific Investigations Map 2925]. Reston, VA: U.S. Department of the Interior, U.S. Geological Survey.


== Eksterne lenker ==
(en) Offisielt nettsted 
(en) Carbon County, Wyoming – kategori av bilder, video eller lyd på Commons
Sweetwater County

Sweetwater County er et fylke i den amerikanske delstaten Wyoming. Det ligger sør i staten og det grenser mot Fremont County i nord, Carbon County i øst, Uinta County i sørvest, Lincoln County i vest og mot Sublette County i nordvest. Det har også grense mot delstatene Colorado og Utah i sør.
Sweetwater Countys totale areal er 27 172 km² hvorav 171 km² er vann. I 2000 hadde fylket 37 613 innbyggere og administrasjonssenteret ligger i Green River som også er fylkets største by. Fylket som er Wyomings største i areal ble grunnlagt i 1867. 


== Referanser ==


== Eksterne lenker ==
(en) Offisielt nettsted 
(en) Sweetwater County, Wyoming – kategori av bilder, video eller lyd på Commons
Sublette County

Sublette County er et fylke i den amerikanske delstaten Wyoming. Det ligger i den vestlige delen av staten og det grenser mot Fremont County i øst, Sweetwater County i sørøst, Lincoln County i sørvest og mot Teton County i nordvest.
Sublette Countys totale areal er 12 783 km² hvorav 137 km² er vann. I 2000 hadde fylket 5 920 innbyggere og administrasjonssenteret ligger i byen Pinedale som også er fylkets største by. Fylket ble grunnlagt i 1921. 


== Referanser ==


== Eksterne lenker ==
(en) Offisielt nettsted 
(en) Sublette County, Wyoming – kategori av bilder, video eller lyd på Commons 
Socioeconomics of Sublette County
Sublette County Travel Website
Sublette County Chamber of Commerce
Pinedale Town Hall
Big Piney Town Hall
Area Information
Fremont County (Wyoming)

Fremont County er et fylke i den amerikanske delstaten Wyoming. Det ligger i de sentrale delene av staten og det grenser mot Hot Springs County i nord, Washakie County i nordøst, Natrona County i øst, Carbon County i sørøst, Sweetwater County i sør, Teton County og Park County i nordvest og mot Sublette County i vest.
Fremont Countys totale areal er 23 988 km² hvorav 216 km² er vann. I 2000 hadde fylket 35 804 innbyggere og administrasjonssenteret ligger i byen Lander.


== Historie ==
Fylket ble grunnlagt i 1884 og har fått sitt navn etter oppdageren, politikeren og generalen John C. Frémont.


== Referanser ==


== Eksterne lenker ==
(en) Offisielt nettsted 
(en) Fremont County, Wyoming – kategori av bilder, video eller lyd på Commons